
Sammendrag
SIRUS har fått i oppdrag av Arbeids- og sosialdepartementet (ASD) å evaluere Regionprosjektet. Departementet har ikke pekt ut mål for evalueringen eller gitt noen føringer mht hvordan evalueringen skal utføres. Derfor er det SIRUS som selv definerer, utvikler og gjennomfører evalueringsprosjektet. Prioriteringene ved utforming av evalueringen bygger på faglige vurderinger, økonomiske rammer og tidsrammer. 

Målsettingen med evalueringen er å kartlegge…

· …hvorvidt, og eventuelt i hvilket omfang, en ekstra økonomisk bevilgning til rusforebyggende arbeid i 6 utvalgte kommuner/regioner sammen med faglig oppfølging fra regionalt kompetansesenter kan gi redusert omfang av rusmiddelbruk og rusmiddel​relaterte skader, 

· …hvordan en slik bevilgning omsettes i kommunale prioriteringer, implementering og vedlikehold av ulike forebyggende tiltak på rusmiddelfeltet.

Vi vil med andre ord evaluere hvordan og i hvilken grad kommunene/regionene iverksetter og vedlikeholder rusforebyggende tiltak utover de allerede eksisterende til​takene, samt kartlegge eventuelle effekter av den samlete ekstra forebyggingsinnsatsen mht. rusmiddelbruk og rusmiddelrelaterte skader. Evalueringen vil omfatte både prosess- og effektevaluering. 

Det er mange begrensninger mht hva vi kan gi svar på. Når mange rusforebyggende tiltak iverksettes omtrent samtidig, slik tilfellet er for Regionsprosjektet, vil det eksempelvis ikke være mulig å isolere eventuelle effekter av bestemte enkelttiltak. 

Hovedfokus i effektevalueringen er rettet mot barn og ungdom. I den forbindelse vil vi gjennomføre omfattende kartleggingsundersøkelser av elever i ungdomsskoler og videregående skoler på tre tidspunkter (høsten 2004, høsten 2005 og høsten 2006) - både i de 6 pilotkommunene/regionene og i 7 kontrollkommuner. 

I dette notatet redegjør vi for de økonomiske og faglige rammene for evalueringen av Regionprosjektet. Videre begrunner vi de valgene som er gjort mht. hvordan evalueringen skal gjennomføres.

1. Bakgrunn og premisser

Statens institutt for rusmiddelforskning (SIRUS) har fått i oppdrag av Arbeids- og sosial​departementet (ASD) å evaluere deler av Regjeringens handlingsplan mot rusmiddel​problemer. I dette inngår evaluering av Regionprosjektet. I handlingsplanen er dette kun omtalt slik: ”SIRUS, i samarbeid med regionale forskningsinstitutter, bør ha ansvaret for datainnsamling og evaluering”.  Tildelings​brevet fra ASD til SIRUS beskriver evaluerings​oppdraget slik: SIRUS skal ”Evaluere de forebyggende tiltak som er nevnt i Regjeringens handlingsplan mot rusmiddelproblemer”. I dette ligger at SIRUS skal evaluere tre tiltak eller prosjekter, hvorav Regionsprosjektet utgjør det ene.

Det er ikke gitt noen føringer fra ASD mht hvordan Regionprosjektet skal evalueres. Departementet har heller ikke pekt ut noen klare mål for evalueringen. Utformingen av oppdraget har derfor vært opp til SIRUS, og dette innebærer at SIRUS selv definerer, utvikler og gjennomfører evalueringsprosjektet. I utformingen av evalueringen ligger det en rekke prioriteringer. Viktige føringer for disse prioriteringene er bl a Regjeringens handlings​plan som vektlegger barn og unge som mål​gruppe for forebyggende arbeid, samt Sosial- og helse​direktoratets beskrivelse av Region​prosjektet. Vi har bygget våre valg og prioriteringer på faglige vurderinger, økonomiske rammer og tidsrammer. 

Økonomiske rammer

Departementet har gitt SIRUS et samlet tilskudd på 2 mill. kr pr år for å evaluere tre ulike tiltak, hvorav Regionprosjektet er ett. Evalueringen av Regionprosjektet er budsjettert med 2 mill kr pr år i de første tre årene (2004-2006) og noe mindre i 2007. Dette innebærer at SIRUS bidrar med en betydelig delfinansiering av denne evalueringen, og har omfordelt interne midler for å få det til. De totale kostnadene for evalueringsprosjektet vil være omkring 7 millioner kr. (se Appendix A). Det vil neppe være rom for å øke ressursbruken ytterligere.

Tidsrammer

Bevilgningene til kommunene/regionene som inngår i Regionprosjektet er fordelt over treårsperioden 2003-2005. I mars 2005 ble det klart at slutt-tidspunktet for Regionprosjektet er skjøvet fram til slutten av 2006. Evalueringen av Regionprosjektet er i utgangspunktet planlagt å gå over en 3,5 årsperiode (2004-2007), dette bl a fordi effektmål også skal kunne fanges opp i 2006. Det er en mulighet for at evalueringen kan fortsette utover første halvdel av 2007. Dette vil i så fall bl a avhenge av hva pilotkommunene velger å gjøre etter prosjektperioden og hvorvidt (evt for hvilke tiltak) vi finner noen effekter på rusmiddelbruk og -skader. 

Faglige rammer

Evalueringen av et så vidtfavnende prosjekt som Regionprosjektet åpner i utgangspunktet for mange problemstillinger som det vil være gode grunner for å ønske belyst. Men som vi skal komme tilbake til, lar ikke alle problemstillinger seg besvare ved hjelp av forskning, noe som også gjelder dette pro​sjektet. Videre er det nødvendig å prioritere, på faglig grunnlag, hvilke problemstillinger som det er særlig viktig å belyse for å framskaffe overførbar kunnskap. 

2. Et evalueringsprosjekt under utforming

Ved oppstarten av evalueringsprosjektet tok vi utgangspunkt i at innsatsen eller 'intervensjonen' var et statlig tilskudd av penger. Evalueringsoppdraget ville dermed være å se på hvilke prosesser som settes i gang ved hjelp av disse pengene, og hvilke rusforebyggende effekter de har. Vi kan illustrere dette slik: 

Figur 1.

Prosessevaluering:

Hvordan tar kommunene i mot dette? 

Hvordan oversettes signalene fra SH-dir til praktisk handling?

Effektevaluering:

Hvilken forebyggende effekt får man av den ekstraordinære ressurstilgangen? 


Vi antok også at over​føringsverdien av evalueringsresultatene var knyttet til mulige virkninger av økte statlige midler i stor skala; med andre ord om det man gjorde i Region​prosjektets pilotkommuner kunne gjøres i alle (eller mange av) landets kommuner. En slik vurdering av penger som 'input' er ikke uvanlig når man evaluerer tiltak som er initiert sentralt og iverksatt lokalt. Denne før-forståelsen hadde vi med oss inn i evalueringen. Men virkeligheten har etter hvert framstått som mer kompleks enn før-forståelsen tilsa. Det er nemlig ikke bare økonomiske ressurser som tilføres pilotkommunene, men også faglige ressurser i form av oppfølging fra de regionale kompetansesentrene. 
Figur 2.

De økonomiske ressursene er selvfølgelig viktige. Dessuten er penger en enkel, målbar størrelse. Og hvis regionprosjektet skulle vise seg å gi ønskede effekter, så vil det være nærliggende å konkludere med at alle norske kommuner bør få tilsvarende økte budsjetter til rusforebygging som det pilotkommunene i regionprosjektet nå har fått. 

De faglige ressursene som tilføres pilotkommunene er mye vanskeligere å måle enn de økonomiske. Antakelig er om​fanget, og til dels også kvaliteten på kompetansesentrenes faglige bistand forskjellig. Dessuten er denne oppfølgingen på ingen måte reproduserbar. Det er helt urealistisk at alle (eller mange av) landets kommuner skulle få en så nær og tett faglig bistand som det pilotkommunene får i den tiden Regionsprosjektet pågår. 

Prosessevalueringen er i seg selv også en mulig faglig input. Den er neppe stor, men erfaringsmessig fører det å stille spørsmål til lokale prosjektledere og beslutningstakere om hva de gjør og hvorfor, ofte til en økt bevissthet og kan dermed påvirke vurderinger og beslutninger. Prosessevalueringen kan med andre ord være en inter​ven​sjon i seg selv. 

Det som skjer i pilot​kommunene er imidlertid ikke bare avhengig av ekstern input i form av penger og faglig veiledning. Bildet kompliseres ytterligere, av at kommunene foreholder seg forskjellig til Region​prosjektet. Både på den faglige og den økonomiske siden, er det ikke bare ekstern, men også intern input som påvirker hva de gjør og hvordan de gjør det. 

Figur 3.

I noen kommuner ser det ut til at det økonomiske tilskuddet fra SH-dir har utløst lokale midler. For eksempel har det lokale Regionprosjektet i Narvik kommune et budsjett der 45% av den økonomiske innsatsen kommer fra kommunen selv og 55% dekkes av tilskuddet fra SH-dir. Noe av de midlene som ligger i kommunens egen innsats, ville de kanskje brukt likevel uavhengig av Regionprosjektet, men noe er utløst av tiltak innenfor Region​prosjektet. Da den sentrale bevilgningen ikke strakk til, bidro man med kommunale midler. Hvor mye som faktisk er utløst av den statlige satsningen, og hvor mye kommunen ville brukt uansett, er det vanskelig å vite.  I andre kommuner kan Region​prosjektet ha en motsatt effekt, dvs at de eksterne økonomiske ressursene bidrar til å dekke en utgiftspost som ellers ville ha blitt dekket av kommunen. Da kan vi si at i stedet for å utløse lokale midler, virker prosjektet til å frigjøre kommunale penger.

 I andre kommuner er det ikke direkte kroner som er kommunens eget bidrag, men mer det at man har omdisponert kommunal arbeidskraft slik at den lokale prosjekt​lederen blir en som allerede er der, og som allerede har sin lønn. Dermed slipper kommunen å bruke den sentrale bevilgningen til administrasjon og koordinering, og det blir mer penger til direkte tiltak.

3. Mål for evalueringen

Et overordnet mål i Regjeringens handlingsplan er å fremme "en betydelig reduksjon i de sosiale og helsemessige skadene av rusmiddelbruk". Ett av tre viktige strategiske mål er å ’forebygge alle typer av rusmiddelbruk, med særlig fokus på forebyggende arbeid blant barn og unge’.

Regionprosjektet er et pilotprosjekt. SHdir omtaler de ni utvalgte kommunene i prosjektet som 'piloter for fremtidens rusforebygging', og vektlegger at prosjektet skal 'utvikle mer målrettede og samordnede forebyggende innsatser på kommunalt nivå'. Vi mener på den bakgrunn at  kunnskap som genereres gjennom evalueringen av Regionprosjektet, må kunne være overførbar til andre norske kommuner eller regionale enheter. Slik kunnskap vil være et viktig grunnlag for seinere beslutninger om styrking av lokalt forebyggende arbeid på rus​feltet i mange av/de fleste norske kommuner. 

I lys av den endrete forståelsen av innsatsfaktorene i Regionprosjektet er den opprinnelige målformuleringen
 for evalueringen endret til følgende: Målsettingen med evalueringen er å kartlegge

· hvorvidt, og eventuelt i hvilket omfang, en ekstra økonomisk bevilgning til rusforebyggende arbeid i 6 utvalgte kommuner/regioner sammen med faglig oppfølging fra regionalt kompetansesenter kan medføre en reduksjon i omfang av rusmiddelbruk og rusmiddel​relaterte skader, 

· hvordan en slik bevilgning omsettes i kommunale prioriteringer, implementering og vedlikehold av ulike forebyggende tiltak på rusmiddelfeltet. 

Prosjektet vil derved evaluere både hvordan og i hvilken grad kommunene/regionene setter i verk og vedlikeholder forebyggende tiltak på rus​feltet utover de allerede eksisterende til​takene, samt evaluere effekten av den samlete ekstra forebyggende innsatsen i forhold til rusmiddelbruk og rusmiddelrelaterte skader.

4. Evaluering av et paraplyprosjekt og evaluering av delprosjekter

SHdir omtaler Regionprosjektet som 'en rekke store prosjekter som er samlet under en paraply'. I skrivende stund (april 2005) har de ni tiltakskommunene valgt hvilke fore​byggende tiltak de ønsker å satse på, og de er til dels i gang med å implementere eller videre​føre tiltakene. Noen av tiltakene er hentet fra en 'meny' av forebyggingsprogrammer/tiltak anbefalt av SHdir. Disse tiltakene er dels evaluert og funnet hensiktsmessige. I andre tilfelle har kommunene valgt å iverksette eller videreføre  programmer/tiltak som er lokalt utviklet og tilpasset. En slik lokal utvikling eller tilpasning er klart i tråd med regjeringens handlingsplan. De seks kommunene/regionene som får midler fra Regionprosjektet, har valgt ulike kombinasjoner av tiltak/programmer. Det er med andre ord komplekse intervensjoner som skal evalueres.
  

Begrensninger i hva evalueringen kan svare på

Som nevnt er det flere grunner til at det vil kunne være problemstillinger som vi ikke vil kunne svare på i dette forskningsprosjektet, - dette til tross for at problemstillingene kan være høyst legitime og godt begrunnet. Vi vil i det følgende forsøke å utdype og begrunne dette nærmere.

En kommune kan ha utviklet eller tilpasset et forebyggende tiltak som man mener er velegnet i forhold til (noen av) kommunens rusproblemer, og ønsker rimeligvis å få et svar på hvor god effekt dette tiltaket har. Det kan være mulig å vurdere hvor stor effekten av dette tiltaket er, dersom disse forutsetningene er oppfylt:

· tiltaket har klart definerte og avgrensete mål, 

· tiltaket kan forventes å ha effekt etter relativt kort tid, 

· det er ikke andre forebyggende tiltak som retter seg mot det samme målet i kommunen, 

· og tiltaket settes i gang etter at det er gjort en forundersøkelse. 

Et eksempel på et enkelt tiltak som det er mulig å se på effekten av, kan være ’Ansvarlig salg’. En kommune har tilpasset en variant av ’Ansvarlig vertskap’
 som de  planlegger å sette i gang i 2005. Tiltakets mål er "smalt" og spesifikt, nemlig å begrense butikksalg av alkohol til mindreårige. Det gjennomføres ingen andre tiltak med samme målsetting i kommunen. Videre er tiltaket ment å ha effekt kort tid etter iverksettingen  Tiltak som har et bredere siktemål, vil ofte dele sin målsetting med flere andre pågående tiltak. I slike tilfeller vil det ikke være mulig å kunne tilskrive en evt måloppnåelse til det ene eller det andre tiltaket. Andre tiltak, nemlig de som allerede har vært drevet en stund, kan man heller ikke vurdere effekten av, fordi det ikke ble samlet inn sammenliknbare data på rusmiddelbruk (eller andre utfallsmål) før tiltaket ble iverksatt. 

Effektevaluering og prosessevaluering

Evalueringsprosjektet omfatter som nevnt både en effektevaluering og en prosessevaluering. Dette innebærer ulike forskningsmessige tilnærminger med ulike mål og ulike metoder. Dette er forsøkt illustrert i figur 4. De to bolkene griper til en viss grad inn i hverandre, og ikke minst er vurderingene av eventuelle effektmål avhengig av hva vi finner i prosess​evalueringen. 

Figur 4.

Figuren illustrerer også et annet aspekt ved evalueringen: Input til pilotkommunene omfatter ikke bare økonomiske tilskudd, men også faglig veiledning og oppfølging fra kompetansesentrene.  Dette bidrar ytterligere til at evalueringen blir komplisert
.
Prioriteringer av hvilke problemstillinger evalueringen kan og bør belyse

Regionprosjektet er så omfattende og mangfoldig at det på ingen måte er mangel på forsk​bare problemstillinger. Med de begrensninger som ligger i ressursbruk (og tidsplan), er det derfor viktig å ha begrunnete prioriteringer av hvilke problemstillinger som bør belyses. Hen​​synet til å framskaffe ny, relevant og overførbar kunnskap vil her være tungtveiende. Følgelig er det bl.a. lite hensiktsmessig å effektevaluere enkelttiltak som andre allerede har evaluert. 

Både regjeringens handlingsplan og de forebyggende tiltakene som er valgt av tiltaks​kommunene, har rettet hovedfokus mot barn og unge. En viktig del av evalueringsprosjektet er derfor å følge utviklingen mht. rusmiddelbruk og rusmiddelrelaterte problemer blant ung​dom (med kartlegginger både før og etter implementering av tiltak). Evalueringsprosjektet har derfor iverksatt omfattende skoleundersøkelser blant elever i ungdomsskole og videregående skole i alle tiltakskommunene samt i sju kontrollkommuner. Disse undersøkelsene dekker et bredt spekter av relevante temaer, bl.a. bruk av ulike rusmidler, alkoholrelaterte skader og problemer, alkoholens tilgjengelighet, omgåelse av regler for salg og skjenking av mindre​årige med mer. 

I tillegg blir det gjort en systematisk kartlegging av viktige forebyggende tiltak på rusfeltet i alle tiltaks- og kontrollkommuner, og det blir også foretatt en systematisk kartlegging på enkelte skadeindikatorer i de tiltaks- og kontrollkommuner hvor dette er hensiktsmessig. Prosessevalueringen vil følge prosessen i den lokale utviklingen av prosjektet i noen utvalgte kommuner.

5. Nærmere om prosessevalueringen

I utgangspunktet dreier prosessevalueringen seg om hvordan visjoner og mål omsettes til praktiske tiltak ute i pilotkommunene. Denne "over​settelsen" foregår gjennom flere ledd, fra det som er uttrykt i Regjeringens handlingsplan, fram til det som faktisk skjer ute i pilot​kommunene. Handlingsplanen uttrykker at pilot​prosjektet "skal ha som et klart siktemål å utvikle god arbeidsfordeling og gode sam​arbeidsrelasjoner og samordningsverktøy vertikalt mellom ulike forvaltnings- og organisasjonsnivåer og horisontalt mellom ulike lokale aktører." I SH-dir er det uttrykt at prosjektet dreier seg om å ”utvikle fremtidens måte å drive rusfore​bygging på."  Det er også sagt at man skal ”utvikle og samordne eksisterende rus​forebyggende inn​satser i pilotkommunene. Nye tiltak som iverksettes, skal være basert på forskning og ha dokumentert effekt”.  

Intensjonen er å finne ut hvorfor ting blir som de blir gjennom å følge prosessene og identifisere de rammebetingelsene som bremser eller pusher utviklingen. Denne delen av evalueringen vil følge prosessen både på sentralt nivå, i den lokale utviklingen av prosjektet i kommunene, og den vil studere samspillet mellom det lokale og det sentrale nivået. 

Problemstillingene knyttes til kronologien, og fokus er på kontekst, beslutning og iverk​setting. Beslutninger foretas på ulike arenaer både sentralt og lokalt. Vi ser på hva som foregår på disse forskjellige arenaene, hvilket handlingsrom aktørene har der, og hvordan dette handlings​rommet blir begrenset av rammebetingelsene. Intensjonen er at evalueringen både skal gi de lokale fortellingene, de som beskriver prosessene i de kommunale prosjektene, og belyse hvordan prosjektet utformes og utvikler seg på det sentrale nivået. 

Figur 5.

Prosessevalueringen av Region​prosjektet skiller seg ikke mye fra det som er gjort i tilsvarende evalueringer. En viktig forskjell i forhold til andre liknende prosjekter har først og fremst å gjøre med selve organiseringen. Mens det vanligste er at det sentrale organet for​holder seg direkte til dem som implementerer på lokalt nivå, har vi i Regionprosjektet en mellomarena, eller en koblingsarena mellom sentralt og lokalt. Der finner vi de regionale kompetanse​sentrene, med sin kunnskap, sine erfaringer og sin lojalitet. Det er med andre ord mange aktører som samhandler, og som er bundet sammen av prosesser og relasjoner i region​prosjektet.  

På den kommunale arenaen fokuserer prosessevalueringen både på et beslutningsnivå og et iverksettings​nivå. På beslutningsnivået studerer vi det som skjer når aktørene ”oversetter” de sentrale mål​settingene og visjonene til lokale tiltak. Hva velger de å gjøre, og hvorfor velger de som de gjør? Argumentasjonen og det som skjer i beslutningsprosessen sorteres i forhold til tre kategorier: 

· Problemrelaterte argumenter, dvs tiltakene er et svar på de problemene kommunen har identifisert, som for eksempel når man i Haugesund oppsummerte at der hadde de mer rusrelatert vold rundt utestedene enn i andre byer. I Narvik har det vært en del fokus på at det kanskje er noen unge med ganske store problemer, noe som gjør at MST og RAR-kartlegging oppleves som relevant der. 

· Strukturrelaterte argumenter, dvs argumenter av typen ’dette gjør vi allerede, dette passer inn i vår organisering’. I Haugesund var dette en viktig grunn til å fortsette med et ganske omfattende skoleprosjekt som de også hadde holdt på med lenge. 

· Aktørrelaterte argumenter, dvs a tiltakene passer med den kompetansen kommunen har på feltet. 

Iverksettingen analyserer vi ved å se på hvordan de faktisk gjør det, og hvilke ramme​betingelser som styrer iverksettingen. Vi vil søke å identifisere barrierer og pushfaktorer, og skille mellom struktur- og aktørbaserte rammebetingelser. Det er også interessant om iverk​settingen forutsetter, og/eller fører til samarbeid mellom etater og aktører, og eventuelt hvor​dan premissene for samarbeidet legges. Forholdet til sentrale myndigheter i iverksettings​prosessen og eierforholdet på lokalt nivå er også interessant. Kanskje kan eier​forholdet ha noe å gjøre med i hvilken grad kommunene selv har fått utforme sine egne tiltak? Trolig har eier​forholdet også konsekvenser for om Regionprosjektet fører til tiltak som fortsetter etter at den økonomiske støtten fra sentralt hold er over. I hvilken grad blir det sådd frø som kan fortsette å gro? 

Det er personer eller aktører som beslutter og iverksetter. I den grad det er ulikheter kommunene i mellom i forhold til hvem de involverer, vil det gi interessante grunnlag for sammen​likning. Problemforståelsen til de aktuelle aktørene er også av interesse. Hvordan ser de på rus​problemene i kommunen? Og hvilke oppfatninger har de av hvordan de ulike tiltakene skal føre til at disse problemene blir redusert? Det vi egentlig er ute etter her, er aktørenes endringsteori. 

Figur 6.


[image: image6.emf]Intervensjon

Tiltak

Virkemiddel

Måloppnåelse

Resultat

Aktørenes 

endringsteori

= deres implisitte eller eksplisitte 

oppfatning av hvordan tiltaket

skal føre til resultater og mål-

oppnåelse

Endringsprosess


Forebyggingsstatus i kommunen er en annen viktig side av konteksten. Vi kartlegger hva som allerede skjer i kommunen med hensyn til forebygging. I hvilken grad og på hvilken måte arbeider ulike aktører i de aktuelle kommunene allerede i forhold til de målene som er satt opp for Regionprosjektet? Hvordan er eksisterende tiltak forankret og organisert? 

Det er også et spørsmål om i hvilken grad de allerede bruker tiltak og programmer som er satt opp på Regionprosjektets menyliste. For eksempel i Haugesund kommune har politiet i flere år kurset dørvaktene ved utestedene i byen. Bakgrunnen var at de i sin tid bekymret seg over statistikken som viste at Haugesund hadde svært mye rusrelatert vold. Gjennom Region​prosjektet, blir Ansvarlig vertskap et kommunalt tiltak, og eierne og lederne ved ute​stedene blir i større grad trukket inn. Utover dette er Ansvarlig vertskap i Haugesund egentlig ikke noe nytt tiltak. 

Dette eksemplet kan også illustrere det dobbelte i prosessevalueringen. For det første er den viktig i seg selv fordi den kan få fram viktig kunnskap om rammebe​tingelser og handlingsrom i gjennomføringen av slike prosjekter. Vi har ambisjoner om å få fram kunnskap som har overføringsverdi til framtidige liknende prosjekter. Dersom Regionprosjektet er et godt tiltak, er ikke bare betinget av at de enkelte tiltakene er virkningsfulle, det er også betinget av at lokalnivået vil velge tiltakene og er i stand til å sette dem ut i livet. For det andre er den viktig som et supplement til effektevalueringen. Det sier seg selv at når man skal vurdere effekten av å kjøre en kampanje om ’Ansvarlig vertskap’ i Haugesund, så er det interessant om dette er noe helt nytt der, eller om det bare er et nytt navn på et gammelt tiltak. 

6. Nærmere om effektevalueringen

Effektevalueringens overordnete målsetting er å belyse hvorvidt og eventuelt i hvilken grad den ekstra økonomiske og faglige innsatsen som tilføres kommunene (fra sentralt hold og evt også gjennom ekstra lokale ressurser) kan medføre endring i rusmiddelbruk og rusrelaterte skader i kommunene. 

Både de anbefalte tiltakene og de tiltakene som kommunene har valgt å satse på, er i stor grad rettet mot barn og unge. Ett program som er valgt av samtlige kommuner (Ansvarlig vert​skap/Ansvarlig salg), er rettet både mot ungdom (hindre skjenking til mindreårige) og voksne. Mye av innsatsen i kommunene vil derfor med stor sannsynlighet være rettet mot å utsette debut, og redusere rusmiddelbruk og rusrelaterte skader blant ungdom. Dette reflekteres også i de prioriteringene vi har gjort ved utformingen av effektevalueringen. 

Evalueringsprosjektet vil i liten grad søke å evaluere eventuelle effekter av de enkelte fore​byggingsprogrammene. Dette har flere begrunnelser. For det første rettes mange av de enkelte programmene/tiltakene mot de samme målgruppene (unge) og med de samme mål​settingene (usette/hindre debut og redusere rusmiddelbruk), og en evt effekt kan ikke til​skrives enkelt​tilak, men snarere forskjellen i summen av tiltak mellom prosjektkommuner og andre kommuner. Dessuten er mange av de tiltakene kommunene har valgt å iverksette allerede godt evaluerte mht effektmål (slik som 'Ansvarlig vertskap'), og noen av tiltakene for risikogrupper (PMT og MST) blir evaluert i andre sammenhenger. 

Design

For å kunne avgjøre om evt endringer i rusmiddelbruk og –skader kan tilskrives tiltakene i kommunene, vil vi ha et såkalt 'case-control' design. Dette innebærer at vi gjør målinger før og etter iverksetting av tiltakene både i de kommunene som er med i prosjektet (’case’ eller ’tiltakskommuner’), og at vi gjør tilsvarende undersøkelser i kommuner som likner disse, men som ikke er med i prosjektet (’kontrollkommuner’). Begrunnelsen for å velge et slikt design er at evt forskjeller i før-etter målinger bare i tiltakskommunene ikke kan tolkes som en effekt av tiltaket. Det kan f eks tenkes at man ikke finner noen forskjeller i rusmiddelbruk i noen til​taks​kommuner til tross for at tiltakene har hatt effekt ved at de har motvirket en økning som ellers ville skjedd (og som man kan observere i ’kontrollkommunene’). Det vil si at for hver kommune/region som inngår i Regionprosjektet, har vi valgt en kommune/region (i all hoved​sak blant søkere til Regionprosjektet) som likner tiltakskommunen mht folketall, urbanitet og omfang av salgs- og skjenkesteder. Dermed har vi i alt 16 kommuner som inngår i effekt​evalueringen (se tabell 1).

Tabell 1: Tiltakskommuner og kontrollkommuner.

	Tiltakskommuner
	Kontrollkommuner 

	Haugesund
	Ålesund

	Larvik
	Tønsberg

	Os
	Stjørdal

	Narvik
	Kristiansund

	Nesodden
	Askøy

	Herøy, Sande, Ulstein, Hareid
	Andøy, Sortland


Dette betyr at 7 tilsvarende kommuner til de utvalgte også omfattes av en forunder​søkelse og etterundersøkelser. 

For å kunne avgjøre om tiltakene evt har ulike effekter på ulike undergrupper av målgruppene (f eks om man oppnår mer eller mindre effekt blant risikogrupper enn andre), er det nødvendig å følge de samme individene (i spørreskjemaundersøkelsene) fra for​undersøkelsen til etterundersøkelsene. 

Datainnsamlinger:

Skoleundersøkelser: Ettersom barn og unge vil være en sentral målgruppe for tiltakene i kommunene, vil skoleundersøkelser være en vesentlig datakilde for å evaluere evt effekter på rusmiddelbruk og rusmiddelrelaterte skader i denne gruppen. Skoleundersøkelsene vil omfatte alle elever på alle klassetrinn i ungdomsskole og videregående skole i tiltakskommunene og kontrollkommunene. Elevene fyller ut et spørreskjema på skolen (i løpet av en skoletime). Den første skoleundersøkelsen ble gjort høsten 2004, og tilsvarende undersøkelser vil også bli gjort høsten 2005 og høste 2006. En nærmere kartlegging av forebyggende tiltak i skolene er også gjort med en egen undersøkelse på de 93 skolene (ungdomsskoler og videregående skoler) i de 16 kommunene.

Administrative data på skader: 

Fra hver av de 16 kommunene vil det bli innhentet følgende typer av administrative data på relevante skadetyper. 

Helseskader: antall henvendelser/innleggelser i akuttmottak for skader som skyldes ulykke, selvmordsforsøk eller vold per måned fom jan 2002 tom desember 2006.

Kriminalitet: antall anmeldte tilfeller av vold, promillekjøring og husbråk per måned fom januar 2002 tom desember 2006.

Andre data:
Vi vil foreta en evaluering av hvorvidt et tiltak i en enkelt kommune for å begrense salg av alkohol til mindreårige har effekt ved å sammenlikne suksessrate av antall forsøk som tilsynelatende mindreårige gjør på å få kjøpt alkohol i en pilotkommune og en kontrollkommune før og etter implementering av tiltaket.

I tillegg vil vi gjøre en systematisk kartlegging av omfanget av rusforebyggende tiltak i de 16 kommunene for årene 2004, 2005 og 2006. Dette omfatter: omfang av salg og skjenking,  kontroll med salgs- og skjenke​steder, sanksjoner overfor salgs- og skjenkesteder, tiltak for risikogrupper, lokal samordning av tilta, og estimert kommunal ressursbruk på rusfore​byggende tiltak. 

Appendix A)

Budsjettramme for evaluering av Regionprosjektet:

Budsjettrammen er fordelt på driftskostnader forbundet med datainnsamlinger og lønns​kostnader til 4 forskere samt noe assistenthjelp. Alle forskerne har mindre enn full tid på prosjektet, og totalt har vi satt av 1,4 forskerårsverk i 2004, 1,8 forskerårsverk i 2005 og 1,8 forskerårsverk i 2006 og 0,9 forskerårsverk i 2007. Innenfor forskerårsverkene vil det være en tilnærmet lik fordeling mellom arbeid med prosessevaluering og arbeid med effektevaluering. Driftskostnadene antas å være like store ved hver datainnsamling (baselineundersøkelser, og post-intervensjonsundersøkelser ett og to år etter baseline). Lønnskostnadene blir noe lavere i 2004 enn de to påfølgende årene, men det vil også påløpe lønnskostnader for et halvt år i 2007 i forbindelse med endelige analyser og rapportarbeid.

Budsjettrammen ser da slik ut:

2004: 
Driftsutgifter: 
 
 750,000-


Lønnskostnader:
1059,000-

Totalt: 


1809,000-

2005:
Driftsutgifter: 
  
 750,000-


Lønnskostnader:
1349,000-

Totalt:


2099,000-

2006:
Driftsutgifter: 
  
 750,000-


Lønnskostnader:
1349,000-

Totalt:


2099,000-

2007:
Lønnskostnader:
675,000-

Totalt ca. 


6,7 millioner kroner

Erfaringene så langt tilsier imidlertid at det går med mer ressurser i form av forskerårsverk enn opprinnelig antatt, og det er sannsynlig at den totale ressursbruken vil ligge på nærmere 8 millioner kr for 3,5årsperioden 2004-2007.

� "Målsettingen er å evaluere hvorvidt, og eventuelt i hvilket omfang, en ekstra økonomisk bevilgning til rusforebyggende arbeid i 6 utvalgte kommuner/regioner kan medføre en reduksjon i omfang av rusmiddelbruk og rusmiddel�relaterte skader, samt hvordan en slik bevilgning omsettes i kommunale prioriteringer, implementering og vedlikehold av ulike forebyggende tiltak på rusmiddelfeltet. 


Prosjektet vil derved evaluere både hvordan og i hvilken grad kommunene/regionene setter i verk og vedlikeholder forebyggende tiltak på rus�feltet utover de allerede eksisterende til�takene, samt evaluere effekten av den samlete ekstra forebyggende innsatsen i forhold til rusmiddelbruk og rusmiddelrelaterte skader." Hentet fra prosjektskissen som bla ble lagt ut på � HYPERLINK "http://www.shdir.no" ��www.shdir.no� og www.sirus.no





� For å illustrere noe av kompleksiteten (både i intervensjonen og evalueringen) kan vi tenke oss en parallell situasjon: 6 pasienter (dvs 5 personer og en familie på 4) har ulike varianter av samme sykdom med litt ulike symptomer og plager. De er allerede i gang med behandling (av ulike typer), og de skal nå i gang med ytterligere behandlingstiltak. Pasientene kan selv velge fra et utvalg av piller (hvorav flere piller tidligere er testet ut på pasienter og har gitt gunstig effekt). Pasientene kan evt også fortsette med noen av de pillene de allerede bruker, evt et parallellpreparat til det de har brukt tidligere. Det viser seg at pasientene har valgt ulike kombi�nasjoner av pillene; noen økte dosen med piller de allerede har brukt en stund, noen supplerte de pillene de allerede hadde med noen liknende piller, og noen erstattet noen piller med nye piller. Alle pasientene har valgt den grønne pillen (med unntak av en pasient som har valgt en pille som har noen av de samme virkestoffene som den grønne pillen), for øvrig er innholdet i pilleskapene hjemme hos pasientene ganske varierende.  


Når vi så skal vurdere hvilken behandling som virker best, har vi selvfølgelig også 6 kontroll�pasienter (dvs 5 personer og et samboerpar). Disse er også litt ulike mht symptomer og plager, og de er også blitt behandlet for disse over tid. Det er her åpenbart at dersom en (eller flere) av pasientene i pilleeksperimentet blir bedre i forhold til kontroll�pasientene, er det vanskelig å avgjøre hvorvidt dette skyldtes den ene eller den andre typen av piller, eller om det skyldtes kombinasjonen av ulike piller. (For enkelhets skyld forutsetter vi her at vi har kontrollert for alle andre forhold som kan gjøre pasienten bedre eller verre). Det er imidlertid ikke bare av interesse å avgjøre hvilken eller hvilke piller som evt førte til bedring hos pasientene, men også få kunnskap om det var vanskelig eller praktisk mulig for pasientene å ta pillene, hvorvidt de gjorde det på den foreskrevne måten og om de fortsatte å ta pillene over tid. Medførte pillene bivirkninger? Var pillene så kostbare at pasientene erstattet dem med billigere alternativ? Og når pasientene selv kan velge hvilke piller de vil ta, hvilke grunner har de da for å velge den ene framfor andre?








� En av intervensjonene på Regionprosjektets menyliste.


4 Dersom vi holder oss til eksemplet med pillene for å illustrere evalueringen, får våre forsøkspasienter ikke bare ulike piller, men de får også oppfølging av hjemmesykepleier. Noen pasienter får mer og tettere oppfølging av hjemmesykepleier enn andre. Ettersom hjemmesykepleietjenesten ikke har fått mer ressurser, er det mulig at noen av kontrollpasientene får mindre oppfølging av hjemmesykepleier enn hva de har hatt tidligere. Det vil ikke være mulig å vurdere i hvilken grad disse forskjellene i oppfølging fra hjemmesykepleier får betydning for evt endringer i helsetilstanden til pasientene over tid.  Dette er åpenbart en form for inter�vensjon som vil kunne påvirke prosessene lokalt og som evt også kan ha betydning for effektmålene. 

